कौशिक ने कहा कि हरीश रावत की सरकार अमित शाह की रैली में कोई भी अड़ंगा अटका दे, तब भी लाखों की संख्या में लोग अमित शाह को सुनने के लिए हरिद्वार के ऋषिकुल मैदान में उमडेÞंगे। भाजपा के प्रदेश प्रवक्ता और रैली के संयोजक ज्योति प्रसाद गैराला ने कहा कि भाजपा की लोकप्रियता से घबराकर हरीश रावत भाजपा की हरिद्वार की शंखनाद रैली को नाकाम बनाने की साजिश रच रहे हैं। उन्होंने बताया कि अमित शाह 24 जून को उत्तराखंड पहुंचेंगे। 24 जून की शाम को ही परमार्थ निकेतन ऋषिकेश में गंगा की आरती में शामिल होंगे। और 25 जून की सुबह वे हेलिकॉप्टर से केदारनाथ और बद्रीनाथ के दर्शन के लिए जाएंगे। और वहां से वापस आकर हरिद्वार में दोहपर तीन बजे ऋषिकुल मैदान में भाजपा की शंखनाद रैली को संबोधित करेंगे।